આ સ્કૂલ સામે એવો આરોપ છે કે અહીં CBSE ની મંજૂરી વગર બે વર્ષથી તગડી ફી વસૂલવામાં આવે છે. જો કે શાળા સંચાલકોએ મંજૂરી મેળવવાની પ્રક્રિયા ચાલુ હોવાનું જણાવ્યું હતુ. આ પછી સામે આવ્યું છે કે શાળાને સીબીએસઇની મંજૂરી ન હોવા છતાં પહેલેથી જ આ પ્રકારે ફી લઈ વાલી અને વિદ્યાર્થીઓનું નુકસાન કરવામાં આવે છે. ઉલ્લેખનીય છે કે રાજકોટમાં પણ છેલ્લા ઘણા દિવસોથી રોજેરોજ કોઇને કોઇ માન્યતા વગરની સીબીએસઇ સ્કૂલો છતી થઇ રહી છે.